13.12.2022.
LV
Eiropas Savienības Oficiālais Vēstnesis
L 319/55
(4)
Phytophthora ramorum (izolāti, kas sastopami ES) Werres, De Cock & Man in ‘t Veld saistībā ar dekoratīvo augu pavairošanas materiālu un augļaugu pavairošanas materiālu, kā arī saistībā ar augļu ražošanai paredzētiem augļaugiem ir iekļauts Īstenošanas regulas (ES) 2019/2072 IV pielikumā, attiecīgi D daļā un J daļā, jo tas atbilst kritērijiem, pēc kuriem notiek iekļaušana RNKO sarakstā.
Tāpēc ir pamatoti šo kaitīgo organismu iekļaut Direktīvas 93/49/EEK pielikumā un Īstenošanas direktīvas 2014/98/ES II pielikumā.
(5)
Tāpat ir nepieciešams Īstenošanas direktīvā 2014/98/ES iekļaut pasākumus, kas vērsti pret Phytophthora ramorum (izolāti, kas sastopami ES) Werres, De Cock & Man in ‘t Veld uz noteiktiem stādīšanai paredzētiem augiem, kuri tiek izmantoti par augļaugu pavairošanas materiālu, un uz augļu ražošanai paredzētiem augļaugiem.
(6)
Candidatus Phytoplasma australiense Davis et al. ir iekļauts Īstenošanas regulas (ES) 2019/2072 II pielikuma Savienības karantīnas organismu sarakstā un svītrots no minētās regulas IV pielikuma RNKO saraksta.
Tāpēc kaitīgais organisms saistībā ar augļaugu pavairošanas materiālu un Fragaria L. ražošanai paredzētiem augļaugiem būtu jāsvītro arī no Īstenošanas direktīvas 2014/98/ES I pielikuma RNKO saraksta un no minētās direktīvas IV pielikuma.
(7)
Ar Īstenošanas direktīvu 2014/98/ES noteikts: telpu, lauku un partiju vizuālajā pārbaudē jākonstatē, ka pirmsbāzes, bāzes, sertificēts un Conformitas Agraria Communitatis (CAC) materiāls ir brīvs no RNKO, kas norādīti minētās direktīvas I un II pielikumā, un uz konkrēto ģinti vai sugu tiek attiecinātas IV pielikuma prasības.
(8)
Lai attiecībā uz apgabaliem, kas noteikti par brīviem no kaitīgajiem organismiem, nodrošinātu saskaņu ar Īstenošanas regulu (ES) 2019/2072, Īstenošanas direktīvā 2014/98/ES būtu jāiestrādā izņēmums no prasības vizuāli pārbaudīt, paraugot un testēt pirmsbāzes, bāzes, sertificēto un CAC materiālu.
(9)
Komisijas Īstenošanas lēmums (ES) 2017/925 (7) noteiktām dalībvalstīm uz laiku atļāva sertificēt noteiktu augļaugu sugu pirmsbāzes materiālu, kas ražots laukā, kurā nav nodrošināta aizsardzība pret kukaiņiem Šai saistībā Francijai piešķirtās atļaujas derīguma termiņš beidzās 2018. gada 31. decembrī.
Tāpēc, lai atspoguļotu minētās atļaujas derīguma termiņa beigšanos, attiecībā uz Cydonia oblonga Mill.
pirmsbāzes materiālu būtu jāsvītro Īstenošanas direktīvas 2014/98/ES IV pielikuma 4. iedaļas daļa “Prasības ražošanas vietas daļai, ražošanas vietai vai apgabalam”.
(10)
Kopš Īstenošanas direktīvas 2014/98/ES pieņemšanas dalībvalstu pieredze liecina, ka ar attiecīgo fitosanitāro risku nesamērīgi ir Candidatus Phytoplasma pyri Seemüller & Schneider pretpasākumi, ar kuriem, kad ražošanas vietas daļā pavairošanas materiālam un augļaugiem tiek konstatēti simptomi, visa augļaugu pavairošanas materiāla un augļaugu partija tiek atzīta par tirdzniecībai nederīgu.
Īstenošanas direktīva 2014/98/ES būtu jāgroza, lai nodrošinātu saskaņu ar Īstenošanas regulā (ES) 2019/2072 minētajiem pārskatītajiem riska pārvaldības pasākumiem, kas vērsti pret Candidatus Phytoplasma pyri Seemüller & Schneider.
Viss simptomātiskais pavairošanas materiāls un visi simptomātiskie augļaugi būtu nekavējoties jāizrauj un jāiznīcina.
(11)
Saskaņā ar Īstenošanas direktīvas 2014/98/ES 32. pantu dalībvalstīm līdz 2022. gada 31. decembrim ir atļauts savā teritorijā tirgot tādu pavairošanas materiālu un augļaugus, kas ražoti no pirmsbāzes, bāzes un sertificētajiem mātesaugiem vai CAC, kuri pastāvēja pirms 2017. gada 1. janvāra, un tas attiecas arī uz tādu materiālu vai augļaugiem, kuri neatbilst minētās īstenošanas direktīvas prasībām.
Pieredze, ko dalībvalstis guvušas, īstenojot tiesību aktus, liecina, ka Savienības pavairošanas materiāla un augļaugu sertifikācijas sistēma neaptver sēklu un sējeņu sertifikāciju.
Tāpēc pašreizējos pārejas pasākumus būtu jāturpina piemērot tikai sēklu un sējeņu ražošanai, jo šo materiālu pielāgošanai minētās direktīvas prasībām vajadzīgs laiks.
Lai novērstu šo materiālu tirdzniecības traucējumus, minētais termiņš būtu jāpagarina līdz 2029. gada 31. decembrim.
(7) Komisijas Īstenošanas lēmums (ES) 2017/925 (2017. gada 29. maijs), ar ko uz laiku atļauj dažām dalībvalstīm sertificēt konkrētu augļaugu sugu pirmsbāzes materiālu, kas ražots laukā, kur nav nodrošināta aizsardzība pret kukaiņiem, un atceļ Īstenošanas lēmumu (ES) 2017/167 (OV L 140, 31.5.2017., 7. lpp.).